armvectores/hy_wikipedia_2023 huggingface dataset:
Քվեդա Կվիրիկե

Քվեդա Կվիրիկե (վրաց.՝ ქვედა კვირიკე), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 240 մետր բարձրության վրա։ Շրջկենտրոն Քոբուլեթից 7 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1699 մարդ։


== Ծանոթագրություններ ==
Պուերտո Վիլյամս

Պուերտո Վիլյամս (իսպ.՝ Puerto Williams), փոքրիկ քաղաք և նավահանգիստ Չիլիի Նավարինո կղզում (Հրո Երկիր կղզեխումբ), Բիգլյա ծոցի ափին։ Մրցում է Ուշուայայի հետ ամենահարավային քաղաքի կոչման համար։


== Պատմություն ==
Իսպանայի կողմից գաղութացումից առաջ տարածքը զբաղեցրել են Յանգանների ցեղերը, որոնք հայտնի էին եվրոպացի ճանապարհորդներին XVI դարից։ Մինչև XIX դարը Հրո Երկիրը հետաքրքրություն չէր առաջացնում եվրոպացիների մոտ գաղութացման տեսանկյունից՝ իր խիստ կլիմայի պատճառով։ Իրադրությունը փոխվում է 1890 թվականին, երբ կղզու տարածքում ոսկի է հայտնաբերվում։ Երկու տարի անց կղզու արևելյան ափին հիմնադրվում է Պուերտո Տորո բնակավայրը։ Պուերտո Վիլյամսը հիմնադրվել է 1953 թվականին որպես ռազմածովային բազա, քանի որ Պուերտո Տորոյում չկար հարմար վայր դրա կառուցման համար։ Այն հիմնադրվել է 1953 թվականի նոյեմբերի 21-ին և անվանվել է Պուերտո Լուիսա։ 1956 թվականի օգոստոսի 22-ին անվանափոխվում է Պուերտո Վիլյամս՝ ի պատիվ Չիլիի ռազմածովային ուժերի բրիտանաչիլիացի հրամանատարի և Տալկաուանոյի նահանգապետ Ջոն Վիլյամսի։ Աստիճանաբար քաղաքում զարգանում է ձկնորսությունը, տուրիզմը և նավահանգիստ ժամանած նավերի սպասարկումը։ Տեղական տնտեսության զարգացումը հանգեցրել է բնակչության զգալի աճի։ 2002 թվականի մարդահամարի համաձայն քաղաքում բնավում էր 2874 մարդ։


== Տնտեսություն ==
Պուերտո Վիլյամսը մեկնարկային կետ է հանդիասնում դեպի Անտարկտիկա և Հրո Երկիր բազմաթիվ գիտական էքսպեդիցիաների և հետազոտութրունների համար։ Պուերտո Վիլյամսի տնտեսության գլխավոր ճյուղը տուրիզմն է։ Քաղաքի տնտեսության մեջ զգալի դեր ունեն ձկնորսությունը և ռազմածովային բազայի սպասարկումը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Հարավային Չիլիի քարտեզը
Պոբեդա (Վոլգոդոնսկի շրջան)

Անվան այլ կիրառումների համար տե՛ս՝ Պոբեդա (այլ կիրառումներ)Պոբեդա (ռուս.՝ Победа), ավան Ռուսաստանի Դաշնության Ռոստովի մարզի Վոլգոդոնսկի շրջանում։ Պոբեդենսկի գյուղական համայնքի վարչական կենտրոնն է։ 
Հիմնվել է 1956 թ.։
Կալաջիքյոյ

Կալաջիքյոյ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի գյուղաքաղաքից 45 կմ հյուսիս-արևելք, Արածանիի ավազանի վտակներից մեկի աջ կողմում։
Տարածքը բարձրադիր էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բագրատ Շինկուբա

Բագրատ Վասիլ-իպա Շինկուբա (աբխ.՝ Баграт Уасыл-иҧа Шьынқәба, մայիսի 12, 1917(1917-05-12), Չլոու, Սուխումի օկրուգ, Ռուսական կայսրություն - փետրվարի 25, 2004(2004-02-25), Սուխում, Վրաստան), աբխազ խորհրդային գրող, պետական հասարակական գործիչ։ Աբխազիայի ժողովրդական բանաստեղծ (1967)։ ԽՄԿԿ անդամ 1946 թվականից։
«Առաջին երգեր» բանաստեղծությունների ժողովածուն լույս է տեսել 1938 թվականին։ Հեղինակ է «Իմ հայրենակիցները» (1950) և «Երգ ժայռի մասին» (1965) աբխազական գրականության մեջ առաջին չափածո վեպերի։ 1960-ական թվականներից գրում է նաև արձակ («Չանթան եկավ», վիպակ, «Հեռացածներից վերջինը», 1974)։ Շինկուբան աբխազերեն է թարգմանել Ալեքսանդր Պուշկինի, Մ․ Լերմոնտովի, Ա․ Միցկևիչի, Վ․ Գյոթեի, Ջորջ Բայրոնի և այլ գրողների ստեղծագործություններից։ Աբխազական ԻԽՍՀ ԳՄ վարչության նախագահ (1953—1958)։ 1958—1978 թվականներին Աբխազական ԻԽՍՀ Գերագույն խորհրդի Նախագահության նախագահ։ ԽՍՀՄ գումարման Գերագույն խորհրդի դեպուտատ։ Պարգևատրվել է Լենինի և 3 այլ շքանշաններով։


== Ծանոթագրություններ ==
Սլաստիխինո

Սլաստիխինո (ռուս.՝ Сластихино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մասրենի Զանգեզուրի

Մասրենի Զանգեզուրի (լատ.՝ Rósa zangezura), վարդազգիների ընտանիքի տերևաթափ թուփ՝ 0.8-1.2 մ բարձրությամբ։ Ճյուղերը ծածկված են կարմրավուն կեղևով և կապտավուն մոմաշերտով։ Տերևները բարդ են, կենտ փետրաձև, կազմված 7-9 տերևիկներից, հակառակ ձվաձև կամ էլիպսաձև, գագաթները կլորավուն կամ սրածայր, մերկ։ Ծաղիկները միայնակ են կամ 2-3-ական, սպիտակ կամ բաց վարդագույն, 3-4 սմ տրամագծով։ Պտուղները մանր են, կարմրավուն։ Ծաղկում է ապրիլ-մայիսին, պտուղները հասունանում են սեպտեմբեր-հոկտեմբերին։


== Տարածումը ==
Համարվում է զուտ հայկական տեսակ (էնդեմիկ), որը հանդիպում է միայն Զանգեզուրում՝ միջին լեռնային գոտու թփուտներում։


== Մշակումը և օգտագործումը ==
Համարվում է զուտ հայկական տեսակ(էնդեմ),որը հանդիպում է միայն Զանգեզուրում՝ միջին լեռնային գոտւմ՝ թփուտներում։ Աչքի է ընկնում ցրտադիմացկունությամբ և շոգադիմացկունությամբ։ Պահանջկոտ չէ հողի նկատմամբ, չորադիմացկուն է և երաշտադիմացկուն։ Լուսասեր է։ Բազմանում է սերմերով և արմատային մացառներով։ Պիտանի է հակաէրոզիոն տնկարկներում մշակելու համար։ Պտուղները բավականին արժեքավոր են, քանի որ պարունակում են մեծ քանակությամբ զանազան վիտամիններ և օրգանական թթուներ։ Ծաղկի թերթիկները և պտուղներն օգտագործվում են թեյի մեջ։
Կանաչապատման մեջ ևս այս տեսակը մեծ հեռանկար ունի, քանի որ հրաշալի պատվաստակալ է հանդիսանում կուլտուրական վարդի բազմաթիվ տեսակների համար։ Մյուս կողմից, որպես հազվագյուտ և անհետացող տեսակ՝ պահպանության խիստ կարիք է զգում։


== Նայիր նաև ==
Մասրենի


== Գրականություն ==
Լ.Վ. Հարությունյան - «Քո շրջապատի թփերը», «Սովետական գրող» հրատարակչություն, 1984 թվական, 224 էջ
(2865) Լաուրել

(2865) Լաուրել (անգլ.՝ Laurel), աստերոիդ աստերոիդների հիմնական գոտում։ Հայտնաբերվել է 1935 թվականի հուլիսի 31-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,560937 ա. մ., առավելագույնը մոտենում է 2,3772 ա. մ. հեռավորության վրա և հեռանում 2,7447 ա. մ.։ Արեգակի շուրջ մեկ ամբողջական պտույտ է կատարում 1496,91 երկրային օրվա ընթացքում, իր ուղեծրով շարժվելով միջինում 0,240495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,3° անկյուն։
Լաուրել աստերոիդը դասվում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17°։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2865) Լաուրել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոզարիուի գավառ

Ռոզարիուի գավառ (պորտ.՝ Microrregião de Rosário), գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հյուսիսային մարզի մեջ։ Բնակչությունը կազմում է 140 697 մարդ 2006 թվականի տվյալով։ Զբաղեցված տարածքը 6601,955 կմ²։ Բնակչության խտությունը 21,3 մարդ/կմ²։


== Վիճակագրություն ==
Համախառն ներքին արտադրանքը կազմել է 167 050 939,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 232,82 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,586


== Գավառի կազմ ==
Գավառի կազմի մեջ են մտնում հետևյալ համայնքները.

Աշիշա
Բակաբեիրա
Կաշուեիրա Գրանդի
Իկատու
Մորրուս
Պրեզիդենտի Ժուսելինու
Ռոզարիու
Սանտա Ռիտա
Տացին (Կրասնի Սուլինի շրջան)

Տացին (ռուս.՝ Тацин), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Կոմիսսարոբսկի գյուղական համայնքի կազմի մեջ։
Կոչանս

Կոչանս, գյուղ Արևմտյան Հայաստանում, Էրզրումի վիլայեթի Թորթումի գավառակում։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին, փրկվածները բնակություն են հաստատել Անդրկովկասում։


== Բնակչություն ==
1909 թվականին ուներ 176 հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Կոչանսն ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
A-Trak

A-Trak (իրական անունը՝ անգլ.՝ Alain Macklovitch, մարտի 30, 1982(1982-03-30), Մոնրեալ, Քվեբեկ, Կանադա), դիջեյ և երաժիշտ Կանադայի Մոնրեալ քաղաքից։ Լեյբլը հանդիսանում է Fool's Gold-ը։
13 տարեկանում ձեռք է բերում պտուտանը, որով պարապում էր օրական 18 ժամ։ Այդ էր պատճառը, որ 15 տարեկանում դառնում է DMC-ի պատմության մեջ ամենաերիտասարդ աշխարհի չեմպիոնը։ Նա նաև առաջինն էր, ով հաղթեց DMC-ի իրար հաջորդող 3 մրցաշարերը և դարձավ DMC-ի չեմպիոնը 5 անգամ։ Նա շրջագայել է աշխարհով որպես դիջեյ։ Այնուհետև, որպես կայացած դիջեյ նա ելույթ է ունենում Քանյե Ուեսթի հետ։ Ներկայումս նվագում է fidget house և էլեկտրո Crookers ոճով, և թողարկում է նաև իր սեփական տրեկները և ռեմիքսները։
Չափազանց տեխնիկան դիջեյ է, նվագում է Serato և սիրում է հաուս-սեթ մինի սեթով ու հիփ-հոփով։
Հարազատ եղբայրը Chromeo-ի մասնակիցներից մեկն է։
2009 թվականին A-Trak-ը և Արմանդ Վան Հելդենը ձևավորեցին Duo Duck դուետը։


== Մրցանակներ ==
1997։ Technics / DMC World Champion (15 years old - youngest ever)
1999։ ITF Western Hemisphere Scratching Champion
1999։ Vestax World DJ Extravaganza Champion
2000։ ITF World Champion (Advancement category)
2000։ DMC Team Champion (with DJ Craze)


== Սկավառակագրություն ==


== Ռեմիքսներ ==


== Ծանոթագրություններ ==


== Արտաքին հղումներ ==
A-Trak Myspace-ում
A-Trak-ի պաշտոնական կայք
A-Trak Raketa 4000-ում Archived 2013-11-08 at the Wayback Machine.
Նեչաևկա (այլ կիրառումներ)

Նեչաևկա, կարող է վերաբերել՝

Նեչաևկա - գյուղ, Ուկրաինայի Խմելնիցկիի մարզի Իզյասլավի շրջանում
Նեչաևկա - գյուղ, Ուկրաինայի Կիրովոգրադի մարզի Կոմպանեևսկի շրջանում
Նեչաևկա - գյուղ, Ուկրաինայի Սումիի մարզի Բուրինի շրջանում
Նեչաևկա - գյուղ, Ուկրաինայի Սումիի մարզի Սումիի շրջանում
Տամենգոնտ

Տամենգոնտ (ռուս.՝ Таменгонт), գյուղ Ռուսաստանի Լենինգրադի մարզի Լոմոնոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 663 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վրաստանի շրջաններ

Վրաստանի շրջաններ (վրաց.՝ მუნიციპალიტეტი՝ մունիցիպալիտետի) Վրաստանում երկրորդ մակարդակի վարչական միավորներ են։ Առաջին մակարդակի միավորները 9 մխարեներն են և 2 ինքնավար հանրապետությունները (Աբխազիայի և Աջարիայի, ընդ որում, որ Աբխազիայի Հանրապետությունը միայն դե յուրե Վրաստանի կազմում է), որոնք բաժանված են 72 շրջանների և քաղաքների։
Խորհրդային տարիների ժամանակ Վրացական ԽՍՀ-ի կազմի մեջ մտնում էին Աբխազական Ինքնավար Խորհրդային Սոցիալիստական Հանրապետությունը, Աջարական Ինքնավար Խորհրդային Սոցիալիստական Հանրապետությունը և Հարավային Օսիայի Ինքնավար Մարզը։ Միության փլուզումից հետո, Աբխազիան և Հարավային Օսիան պատերազմի միջոցով անկախացան Վրաստանից։ Նոր Աբխազիայի Հանրապետության կառավարությունը թողեց խորհրդային տարիներին բստեղծված շրջանների սահմանները, իսկ Հարավային Օսիայի Հանրապետությունում շրջանների վերաբաշխում է անցել։ Այդ պետական կազմավորումները ճանաչել են աշխարհի շատ քիչ պետություններ (տես՝ Աբխազիայի և Հարավային Օսիայի միջազգային ճանաչում)։ Այդպիսով, դե յուրե Վրաստանի կազմում կան հետևյալ 72 շրջանները՝


== Շրջանների ցանկ ==


== Արտաքին հղումներ ==
Վրաստանի շրջանային բաժանման պատմություն Archived 2011-10-07 at the Wayback Machine. (ռուս.)
Լուսիո

Լուսիմար Ֆերեյրա դա Սիլվա (պորտ.՝ Lucimar Ferreira da Silva, մայիսի 8, 1978(1978-05-08), Planaltina, Դաշնային շրջան (Բրազիլիա), Բրազիլիա), առավելապես հայտնի է որպես Լուսիո (պորտ.՝ Lúcio), բրազիլացի նախկին ֆուտբոլիստ, կենտրոնական պաշտպան։
Հայտնի է «Ինտերնասիոնալ», «Բայեր 04», «Բավարիա», «Ինտեր» ակումբներում իր ելույթներով։ 2002 թվականի աշխարհի առաջնության գավաթակիր, 2010 թվականի Չեմպիոնների լիգայի հաղթող։


== Կարիերա ==
Լուսիոն իր ակումբային կարիերան սկսել է «Պլանալտինա» ակումբում, որտեղ հանդես է եկել հարձակվողի դիրքում։ 1997 թվականին տեղափոխվել է «Գուարա» ակումբ։ Այդ տարում Բրազիլիայի գավաթի «Գուարայի» և «Ինտերնասիոնալի» միջև եզրափակչից (0-7) հետո Լուսիոն հրավիրվում է «Ինտերնասիոնալի» կազմ, որի տրանսֆերի համար նրանք վճարեցին 300 հազար կրուզեյրո (100 հազար եվրո)։ Առաջին մրցաշրջանում Լուսիոն ակումբի հետ նվաճեց Լիգա Գաուշուն։ Այդ ակումբում նա անցկացրեց 3 տարի։
2000 թվականին Լուսիոն տեղափոխվեց Լևերկուզենի «Բայեր», իսկ տրանսֆերը կազմեց 5.5 միլիոն եվրո։ Առաջին մրցաշրջանում նա ակումբում անցկացրեց 15 խաղ և խփեց 5 գոլ։ «Բայերը» առաջնությունում զբաղեցրեց չորրորդ տեղը, ինչը հնարավորություն տվեց մասնակցելու Չեմպիոնների լիգային։ Հաջորդ մրցաշրջանում ակումբը զբաղեցրեց 2-րդ տեղը և հասավ Գերմանիայի գավաթի եզրափակիչ, որտեղ պարտվեց «Շալկե 04-ին»։ Նույն մրցաշրջանում ակումբը հասավ նաև Չեմպիոնների Լիգայի եզրափակիչ, որտեղ 1-2 հաշվով զիջեց Մադրիդի «Ռեալին», իսկ Լուսիոն դարձավ գոլի հեղինակ։ Հաջող ելույթներից հետո նրան ցանկացան իրենց շարքերում տեսնել մի շարք եվրոպական գրանդներ։ 2003 թվականի հուլիսին նրան պայմանագիր առաջարկեց «Ռոման», բայց գործարքը չկայացավ։
2004 թվականին տեղափոխվեց Մյունխենի «Բավարիա», կնքելով եռամյա պայմանագիր։ Տրանսֆերի արժեքը կազմեց 12 միլիոն եվրո։ 2005 թվականին նա երկարաձգեց պայմանագիրը։ «Բավարիայում» նա հանդես եկավ 5 տարի՝ անցկացնելով 189 խաղ և խփելով 11 գնդակ։ 2008 և 2009 թվականներին Լուսիոն նաև գերմանացիների փոխավագն էր։ Նա «Բավարիայի» հետ երեք անգամ նվաճեց ներքին առաջնության գավաթը, նույնքան անգամ երկրի գավաթը և երկու անգամ լիգայի գավաթը։
2009 թվականի հունիսի 16-ին նա տեղափոխվեց իտալական «Ինտեր», կնքեց 3 տարվա պայմանագիր՝ տարեկան 4.5 միլիոն եվրո աշխատավարձով։ Տրանսֆերի արժեքը կազմեց 7 միլիոն եվրո։ Բրազիլացու հեռացման պատճառը գերմանական ակումբի նոր մարզիչ Լուի վան Գալն էր, որը պաշտպանին հայտնել էր,
որ նրա հետ հույսեր չի կապում։ Առաջին մրցաշրջանում Լուսիոն նոր ակումբում անցկացրեց 48 հանդիպում և դարձավ երկու գոլի հեղինակ։ Նա օգնեց թիմին հաղթել առաջնությունը, Իտալիայի գավաթը և սուպերգավաթը, Չեմպիոնների լիգան։
2011-12 մրցաշրջանը Միլանը ներկայացնող ակումբում Լուսիոյի համար վերջինն էր։ 2012 թվականի հուլիսի 4-ին Լուսիոն տեղափոխվեց «Յուվենտուս»՝ կնքելով 2 տարվա պայմանագիր։
2012 թվականի դեկտեմբերի 17-ին «Յուվենտուսը» դադարեցրեց Լուսիոյի հետ գործող պայմանագիրը։ Բրազիլացին «ծեր սինիորայի» կազմում անցկացրեց 4 խաղ։ Հաջորդ օրը նա պայմանագիր կնքեց «Սան Պաուլու» ակումբի հետ։
2015 թվականի հունիսին նա պայմանագիր կնքեց հնդկական «Գոա» ակումբի հետ։


== Ծանոթագրություններ ==
Մեհմեդ Շիմշեք

Մեհմեթ Շիմշեք (հունվարի 1, 1967(1967-01-01), Arıca), թուրք քաղաքական գործիչ և տնտեսագետ։ Ազգությամբ քուրդ է։


== Կենսագրություն ==
Ծնվել է Բաթմանի փոքրիկ գյուղերից մեկում։ 1988 թվականին Անկարայի համալսարանում ստացել է տնտեսագիտության բակալավրի աստիճան։ Այնուհետև աշխատել է նույն տեղում։ Արժանացել է դրամաշնորհի`Էքսետերի համալսարանում սովորելու համար։ Համալսարանն ավարտել է 1993 թվականին, ինչպես նաև ստացել է ֆինանսների և ներդրումների դոկտորական աստիճան։ 1993-97 թվականներին աշխատել է որպես տնտեսագետ Անկարայում ամերիկյան դեսպանատանը։ Այնուհետև մոտ մեկ տարի աշխատել Է UBS Securities ընկերությունում։ 1998-2000 թվականներին աշխատել է Ստամբուլի Deutsche-Bender Securities բաժնում։ Բացի այդ, յոթ տարի աշխատել է որպես տնտեսագետ «Merrill Lynch» բանկի` Լոնդոնի բաժանմունքում։
2007-ին Շիմշեքը ընտրվեց Ազգային մեծ ժողովի անդամ Արդարություն և զարգացում կուսակցությունից։ Վերընտրվել է 2011 թվականին, 2015 թվականի հունիսին և նոյեմբերին։ 2007-2009 թվականներին զբաղեցրել է պետական նախարարի պաշտոնը։ 2009-2015 թվականներին զբաղեցրել է ֆինանսների նախարարի պաշտոնը։ 2015 թվականին նշանակվել է փոխվարչապետ։


=== Անձնական կյանք ===
Ամուսնացած է, ունի երեք երեխա` երկու աղջիկ և մեկ տղա։ Բացի թուրքերենից տիրապետում է անգլերեն և քրդերեն լեզուներին։


== Ծանոթագրություններ ==
Ալեքսանդր Պուշկինի հուշարձան (Պետրոզավոդսկ)

Անվան այլ կիրառումների համար տե՛ս՝ Ալեքսանդր Պուշկինի հուշարձան (այլ կիրառումներ)Ալեքսանդր Պուշկինի հուշարձան (ռուս.՝ Памятник Александру Пушкину), հուշարձան Ռուսաստանի Կարելիայի Հանրապետության Պետրոզավոդսկ քաղաքում։ Հեղինակն է քանդակագործ Գավրիիլ Շուլցը։ Արձանը տեղադրվել է 1966 թվականին։


== Պատմություն ==
Ռուս մեծ բանաստեղծ Ալեքսանդր Սերգեևիչ Պուշկինի հուշարձանը տեղադրվել է 1966 թվականին նրա անունը կրող փողոցի պուրակում, Կարելիայի Հանրապետության ազգային գրադարանի կողքին։ Հուշարձանի հեղինակն է Մոսկվայի գեղարվեստաարդյունաբերական բարձրագույն դպրոցի պրոֆեսոր, քանդակագործ Գավրիիլ Ալեքսանդրովիչ Շուլցը (1904-1984)։


== Նկարագրություն ==
Հուշարձանը ձուլվել է բրոնզից Միտիշչիի գեղարվեստական ​​ձուլման գործարանում։ Քանդակագործական հորինվածք է, որտեղ բանաստեղծը կանգնած է` հենվելով ոչ բարձր պատին, ձեռքերը խաչաձև ծալած կրծքին, ձախ ոտքի ծունկը փոքր-ինչ ծալած։ Պուշկինի հագին երկեզր սերթուկ է, գլուխը ծածկված չէ։
Քանդակը տեղադրված է ցածր ուղղանկյունաձև պատվանդանի վրա, որը երեսպատված է Ռիբորեցկի մոխրագույն գրանիտի բլոկներով։ Պատվանդանի վերին հատվածում փորագրված է` «Ա. Ս. Պուշկին»։ Հուշարձանի ճարտարապետական ​​հատվածի հեղինակներն են ճարտարապետ Վ. Ի. Անտոխինը, Յ. Յ. Կարման, Ի. Ի. Ակսենտևը։
Քանդակի բարձրությունը 3 մետր է, պատվանդանինը` 0,9 մետր։
Ամեն տարի հունիսի 6-ին` Պուշկինի ծննդյան օրը, Կարելիայի Հանրապետության գրողների միությունը և Ազգային գրադարանը անցկացնում են պոեզիայի տոն։ Նրա տաղանդի պետրոզավոդսկցի երկրպագուները հավաքվում են բանաստեղծի հուշարձանի մոտի պուրակում։


== Պատկերասրահ ==

		


== Ծանոթագրություններ ==
Մալինովկա (գյուղ, Կստովսկի շրջան)

Անվան այլ կիրառումների համար տե՛ս՝ ՄալինովկաՄալինովկա (ռուս.՝ Малиновка), գյուղ Ռուսաստանի Նիժնի Նովգորոդի մարզի Կստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաշամ

Հաշամ (լատ.՝ Aspius aspius), ծածանազգիների ընտանիքին պատկանող ձուկ, որը գրանցված է Հայաստանի Հանարապետության Կարմիր գրքում։


== Տարածվածություն ==
ՀՀ-ում ՝ Արաքս, Մեծամոր, Հրազդան, Արփա, Որոտան, Ախուրյան գետերում և դրանց ջրերով սնվող ջրանցքներում, ջրամբարներում տարածված է կարմրաշուրթ հաշամ ենթատեսակը (Aspius aspius taeniatus)։ Մանրաձկներն ապրում են փոքրիկ վտառներով, հասունները վարում են մենակյաց կենսաձև։


== Ընդհանուր բնութագիր ==
Խոշոր ձուկ է։ Մարմինը կողքերից թեթևակի սեղմված է, երկարությունը 40-50 (երբեմն՝ մինչև 100) սմ է։ Բերանը մեծ է՝ դեպի վեր ուղղված թեք կտրվածքով, գտնվում է դնչի ծայրին։ Ստորին ծնոտը մի փոքր երկար է վերինից, ունի փոքրիկ ցցվածք, որը բերանը փակելիս մտնում է վերին ծնոտի վրա գտնվող փոսիկի մեջ։ Պոչային լողակը մկրատաձև է։ Թեփուկները մանր են, կողագծում՝ 67-90 հատ։ Մեջքային լողակում կա 11 ճառագայթ, հետնալողակում՝ 14-17։ Գլանային ատամները երկշարք են։ Խռիկային առէջները (6-11) կարճ, կոշտ ու սրածայր են։ Մեջքը մոխրագույն է՝ կապտավուն նրբերանգով։ Կողքերը և փորիկն արծաթափայլ են։ Մեջքային և պոչային լողակները մոխրագույն են՝ կարմրավուն հիմքով։ Փորային, կրծքային լողակները և հետնալողակը նարնջագույն են կամ դեղնամոխրագույն։ Աչքի ծիածանաթաղանթը արծաթագույն է կամ ոսկեգույն։ Սեռահասուն է դառնում 3-5 տարեկանում, երբ մարմնի երկարությունը 45 սմ է, զանգվածը՝ 2,5 կգ։ Սեռական երկծնությունը թույլ է արտահայտված։ Արուներն էգերից փոքր են և ավելի երկար լողակներով։ Բազմացման շրջանում արուների գլխի վրա հայտնվում է մանր ալրագույն ցան։


== Բազմացում ==
Բազմանում է ապրիլին ջրի 12-14 °C ջերմաստիճանում։ Բեղունությունը հասնում է 80 հազարից մինչև մի քանի հարյուր հազար ձկնկիթի, որը նարնջագույն է կամ դեղնանարնջագույն՝ 1,3 մմ տրամագծով։ Դնում է ջրակալների արագահոս տեղամասերի խճապատ հատակին։ Կենդանակեր տեսակ է, երիտասարդները սնվում են տարբեր անողնաշարավորներով՝ ջրի վրա թափվող միջատներով ու նրանց թրթուրներով, ջրալվերով, այլ ջրային անողնաշարավորներով, հասունները՝ մանր ձկներով, գորտերով, նաև մանր կաթնասուններով ու ջրլող թռչուններով։


== Նշանակություն ==
Արդյունավետ նշանակություն չունի փոքրաթվության պատճառով։ Սիրողական ձկնորսության օբյեկտ է։ Անհետացող ձկնատեսակ է. պաշարները նվազում են գերորսի և կենսամիջավայրի էկոլոգիական փոփոխությունների պատճառով։


== Պահպանություն ==
Հայաստանի տարածքում հազվադեպ, կրճատվող թվաքանակով և արեալով տեսակ է, որը քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Նախկինում եղել է բավականին տարածված տեսակ։ Հիմնական ջրառատ գետերի վրա հիդրոտեխնիկական կառույցների կառուցման հետևանքով թվաքանակը և արեալը խիստ կրճատվել են։ Ներկայումս հազվադեպ հանդիպում է գարնանը Արաքս գետի վտակների գետաբերանների ստորին մասերում։
Վտանգման հիմնական գործոններն են գետերի ջրային ռեժիմի փոփոխումը գետերի ջրի չկարգավորվող օգտագործման հետևանքով, աղտոտումը, բնական վերարտադրության պայմանների վատթարացումը և որսագողությունը։
Պահպանության միջոցառումներ իրականացվում։


== Ծանոթագրություններ ==
Սիլիկաթերմիա

Սիլիկաթերմիա՝ մետաղների օքսիդները (հանքաքար, խտանյութ) սիլիցիումով վերականգնելու միջոցով մետաղների և համաձուլվածքների ստացման եղանակ։ Սիլիկաթերմիան մետաղաթերմիական պրոցեսի տարատեսակն է (տես Մետաղաթերմիա)։ Իրականացվում է օջախային կամ էլեկտրական վառարաններում՝ որոշ ֆեռոհամաձուլվածքների արտադրության ժամանակ, ինչպես նաե մագնեզիումը և այլ ալկալիական և հողալկալիական մետաղներն ու համաձուլվածքները վակուումում վերականգնելու դեպքում (վակուումային սիլիկաթերմիա)։
Ժողովածու (2516)

Ժողովածու (2516), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2516 թվի տակ։ Ձեռագիրը գրվել է 1387 թվականին Պետրոս սարկավագ գրիչի կողմից։ Ստացողը եղել է Ղազար, Գրիգոր վարդապետները։ Գրված է թղթի վրա, որը ունի 18,8×13,5 չափս։ Ձեռագիրը կազմված է 242 թերթից։ Գրված է միասյուն, բոլորգրով։ Ունի տերունական 1, կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ թղթի վրա՝ ուղղագիծ երկաթագիր, լուսանցազարդ, զարդագրերով։ Կազմը` կաշեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ՝ գրչի՝ 61 ա, 66ա, 242ա։


== Բովանդակություն ==
Ներս. Լամբրոնացւոյ Մեկնութիւն էր ընդ եղբարս֊ ի, Մեկնութիւն Յայտնութեանն Յովհաննու։
Վասն ազգականութեան։


== Ծանոթագրություններ ==
Ռենե Ադորե

Ռենե Ադորե (ֆր.՝ Renée Adorée սեպտեմբերի 30, 1897(1897-09-30) կամ սեպտեմբերի 30, 1898(1898-09-30), Համբուրգ, Գերմանիա - հոկտեմբերի 5, 1933(1933-10-05), Լոս Անջելես, ԱՄՆ), ազգությամբ ֆրանսիացի ամերիկյան դերասանուհի։ Առավել հայտնի է եղել համր ֆիլմերում իր դերերով։ Ռենե Ադորեի իսկական անուն - ազգանունը՝ Ժաննա դե լա Ֆոնտե է (ֆր.՝ Jeanne de la Fonte)։ Նրա ծնողները եղել են կրկեսի ակրոբատներ։ Հիմնականում նկարահանվել է համր ֆիլմերում, սակայն նա այն հաջողակներից էր, ով հնչուն ֆիլմերի հայտնագործումից հետո նկարահանվել է նաև այդ ֆիլմերում։ Ռենե Ադորի առավել նշանակալի ու հիշարժան աշխատանքը համարվում է Առաջին համաշխարհային պատերազմի մասն պատմող «Մեծ շքերթ» (The Big Parade) ֆիլմի գլխավոր հերոսուհու՝ Մելիզանդեի դերի տպավորիչ կատարումը։ Կինոդերասանուհու ստեղծագործական գործունեությունն ընդհատվել է ուժերի ծաղկման շրջանում. նա մահացել է 35 տարեկան հասակում, տուբերկուլյոզից, Լոս Անջելեսի առողջարաններից մեկում։ Թաղվել է Hollywood Forever գերեզմանատանը։ Նրա ողջ ունեցվածքը, որ գնահատվել է 2.429 դոլար, փոխանցվել է Անգլիայում ապրող մորը։ Տարիներ անց Հոլիվուդի փառքի ճեմուղում բացվել է համր կինոյի վառ աստղերից մեկը համարվող Ռենե Ադորեին նվիրված աստղ։


== Ծանոթագրություն ==


== Արտաքին հղումներ ==
Ռենե Ադորի Ֆիլմագրությունն
Սնձուտ

Սնձուտ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից արևմուտք։


== Պատմություն ==
Բնակչությունը թուքերի կողմից բռնությամբ տեղահանվել կամ կոտորվել են 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 120 տուն հայ բնակիչ։


== Տնտեսություն ==
Բնակչության հիմնական զբաղմունքը այգեգործություն, հացահատիկներկ, ծխախոտի բրնձի, պտուղ-բանջարեղենի մշակություն, արհեստներ և անսանապահությունն է։


== Պատմամշակութային կառույցներ ==
Սնձուտն ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կոլոմբի Անգեռնի

Կոլոմբի Անգեռնի (ֆր.՝ Colomby-Anguerny), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 1145 մարդ, բնակչության խտությունը` 204.10 մարդ/կմ²։ Բնակավայրը զբաղեցնում է 5.61 կմ² տարածք։
Բնակավայրը ստեղծվել է 2016 թվականի հունվարին` Կոլոմբի սյուր Տան և Անգերնի համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իմիտացիոն ժողովրդավարություն

Իմիտացիոն ժողովրդավարություն կամ կառավարվող ժողովրդավարություն (անգլ.՝ Guided democracy կամ managed democracy), փաստացի որպես անձինշխանություն և պաշտոնապես ժողովրդավարական հռչակված կառավարություն։ Նման կառավարությունները պաշտոնապես լեգիտիմացվում են ազատ և արդար ընտրությունների միջոցով, սակայն փաստացի հնարավորություն չունեն փոխել պետության քաղաքականությունը, գործողությունները, նպատակները։
Այլ կերպ ասած, կառավարությունը վերահսկում է ընտրությունները, որ մարդիկ կարողանան իրականացնել իրենց բոլոր իրավունքները, սակայն առանց պետական քաղաքակականության փաստացի փոփոխության։ Պահպանելով ժողովրդավարության սկզբունքները, տեղի է ունենում լուրջ շեղում դեպի ավտորիտարիզմ։ Իմիտաիցոն ժողովրդավարության պայմաններում, պետական մեքենան շարունակում է կիրառել քարոզչական տեխնիկաներ՝ քաղաքականության վրա ընտրողների ազդեցությունը նվազեցնելու համար։
Իմիտացիոնա ժողովրդավարության կոնցեպտը զարգացվել է 20-րդ դարում Ուոլթեր Լիփմանը իր Հասարակական կարծիք (1922) գրքում և Էդվարդ Բերնայսը իր Բյուրեղացնելով հասարակական կարծիքը գրքում։


== Տես նաև ==
Պահպանողական ժողովրդավարություն
Լուսավորյալ բացարձակապետություն
Սուվերեն ժողովրդավարություն
Ամբողջատիրական ժողովրդավարություն
Ժողովրդավարության տեսակնետ


== Ծանոթագրություններ ==


== Արտաքին հղումներ ==
Managed Democracy (July 8, 2005, The Moscow Times article discussing the managed democracy in Russia)
Իմիտացիոն ժողովրդավարության առանձնահատկությունները
Ղրիմի լեռներ

Ղրիմի լեռներ, գտնվում են Ղրիմի թերակղզու հարավում։ Երկարությունը մոտ 150 կմ է, լայնությունը՝ մինչև 50 կմ։ Կազմված են Գլխավոր (Հարավային) լեռնաշարքից (Ցայլա) և կուեստային տիպի երկու առաջնային թմբաշարերից։ Ցայլան արևմտյան մասում սարավանդաձև է և բաժանվում է Այպետրիի, Ցալթայի, Նիկիտի, Բաբուգանի, Չաթիրղաղի, Դեմերջիի, Կարաբիի և այլ յայլաների։ Ամենաբարձր գագաթը Ռոման Կոշն է (1545 մ)։ Առաջնային թմբաշարերը համեմատաբար ցածր են, Միջին կամ Ներքին (մինչև 750 մ) և Հյուսիսային կամ Արտաքին (մինչև 350 մ)։ Ղրիմի լեռների Հարավային Եվրոպայի Ալպյան ծալքավոր մարզի հատվածն են՝ կազմված կավային թերթաքարերից, ավազաքարերից, կրաքարերից։ Զարգացած են կարստային երևույթները։ Կլիման Ղրիմի հարավի, ափին միջերկրածովյան տիպի Է, հունվարի միջին ջերմաստիճանը 1-4 °C է, հուլիսինը՝ 24 °C, տարեկան տեղումները՝ 600 մմ, սարավանդին՝ հունվարին -1°ից -4 °C, հուլիսին՝ 15-16 °C, տարեկան տեղումները՝ 550—1200 մմ։ Գետերը (Սալգիր, Բուրուլչա, Բիյուկ Կարասու են) սնվում են մթնոլորտային տեղումներով և ստորերկրյա ջրերով։ Տարածված են լեռնաանտառային գորշ, լեռնամարգագետնային սևահողանման և լեռնային սևահողերը։ Լանդշաֆտները լեռնաանտառային, անտառատափաստանային և անտառաթփուտային են։
Սմբատ Սահակյան

Սմբատ Սահակի Սահակյան (հոկտեմբերի 2, 1895(1895-10-02), Ձորագյուղ, Հայաստան - դեկտեմբերի 10, 1971(1971-12-10), Երևան, Հայկական ԽՍՀ, ԽՍՀՄ), հայ խորհրդային մեքենագետ, ՀԽՍՀ-ում գյուղատնտեսության մեքենայացման հիմնադիրներից, տեխնիկական գիտությունների դոկտոր (1953), պրոֆեսոր (1954), ՀԽՍՀ գիտության վաստակավոր գործիչ (1961)։


== Կենսագրություն ==
1921 թվականին ավարտել է Նովոչերկասկի պոլիտեխնիկական ինստիտուտը, 1930 թվականին՝ Մոսկվայի գյուղատնտեսության մեքենայացման և էլեկտրիֆիկացման ինստիտուտը։ 1931 - 1971 թվականներին եղել է Հայկական գյուղատնտեսական ինստիտուտի մեքենայացման, ապա գյուղատնտեսական մեքենաների և գործիքների ամբիոնի վարիչը։ 
Սահակյանի մասնակցությամբ Հայաստանում կազմակերպվեցին գյուղատնտեսական մեքենաների համատեղ օգտագործման առաջին ընկերությունները, մեքենատրակտորային ջոկատները։ Գիտական աշխատանքները վերաբերում են լեռնային և ջրովի երկրագործության մեքենայացման, Հայաստանի քարքարոտ հողերի յուրացման, գյուղատնտեսական մեքենաների հենքային մակերևույթների և բնահողի փոխազդման և այլ հարցերին։


== Պարգևներ ==
Պարգեատրվել է Աշխատանքային կարմիր դրոշի շքանշանով։
Թաշ օլուք (այլ կիրառումներ)

Թաշ օլուք, կարող է վերաբերել՝

Թաշ օլուք - գյուղ Օսմանյան կայսրությունում, Տրապիզոնի վիլայեթի Ֆաթսայի գավառում
Թաշ օլուք - գյուղ Օսմանյան կայսրությունում, Տրապիզոնի վիլայեթի Օրդուի գավառում
Mutter (այլ կիրառումներ)

Mutter, կարող է վերաբերել՝

Mutter - գերմանական Rammstein մետալ-խմբի տասներկուերորդ սինգլը
Mutter - գերմանական «Rammstein» Neue Deutsche Härte խմբի 3-րդ ստուդիական ալբոմը
Ջեթ Լի

Ջեթ Լին (անգլ.՝ Jet Li, Lian Li Jie , ի ծնե անունը՝ Լի Լյանցզե (չինարեն՝ 李連杰 ապրիլի 26, 1963(1963-04-26), Պեկին, Չինաստան ), չինացի դերասան, ուշույի վարպետ։ «Հոնկոնգի կինոյի մրցանակաբաշության» դափնեկիր «Լավագույն դերասան» անվանակարգում՝ ՝ «Զորահրամանատարները» (2007) ֆիլմում գեներալ Պան Ցին-Յունյաի դերակատարման համար։ Ջեթ Լին հանդիսատեսին հայտնի է «Ռոմեոն պետք է մեռնի», «Արգելված թագավորություն», «Մումիա. Վիշապների կայսրի դամբարանը»։ Հոլիվուդում առաջին անգամ հանդես է եկել «Մահացու զենք 4» (1998) ֆիլմում։


== Ֆիլմագրություն ==


=== Դերակատարումներ ===


=== Պրոդյուսեր ===


=== Ռեժիսուրա ===


=== Սցենարիստ ===


== Ծանոթագրություններ ==
Մեծ Մասրիկ

Մեծ Մասրիկ, գյուղ Հայաստանի Գեղարքունիքի մարզի Վարդենիսի տարածաշրջանում։


== Աշխարհագրություն ==
Գյուղը տեղակայված է Վարդենիսից դեպի հյուսիսարևելք, Երևանից 170 կմ արևելք, մարզկենտրոն Գավառ քաղաքից 75 կմ հարավ-արևելք, Սևանա լճից 10 կմ և Սոթքից 7 կմ հեռավորության վրա։


== Բնակչություն ==
Ըստ ՀՀ 2011 թ. մարդահամարի արդյունքների` Մեծ Մասրիկի մշտական բնակչությունը կազմել է 3132, առկա բնակչությունը` 3066 մարդ։ Մինչև 1918 թ. գյուղը բնակեցված է եղել ադրբեջանցիներով, մինչև 1989 թ.` ունեցել խառը հայ-ադրբեջանական բնակչություն։ Մեծ Մասրիկի բնակչության փոփոխությունը ժամանակի ընթացքում` ստորև.


== Պատմություն ==
Մեծ Մասրիկը՝ հայկական իշխանանիստ-մելիքանիստ ավան էր։ XIV-դարի վերջում, այստեղ հիմնվեց առաջին հայ մելիքությունը (իշխանությունը)՝ Սոթքի Մելիք-Շահնազարյանների իշխանական տոհմը։ Գյուղում մինչ օրս պահպանվել է մելիքական հանգստարանը, մի շարք յուրօրինակ տոհմական խաչքարերով։ 
Գյուղի հիմնական բնակիչները հայերն են։ Գյուղից դեպի հարավ տեղակայված է Վարդենիսի շրջանի օդակայանը։ 1991 թվականին Հայաստանի անկախության հռչակումից հետո, օդակայանը դադարեց գործել։


== ԱԲԱՍ ԲԵԿԻ ԽԱՉՔԱՐԸ ԵՎ ԼԵՌԸ ==
Աբաս Բեկի խաչքարը գտնվում է ՀՀ Գեղարքունիքի մարզի Մեծ Մասրիկ գյուղի կենտրոնում՝ Մելիք-Շահնազարյանների տոհմական տապանատանը։ Կանգնեցված է անմշակ պատվանդանին։ Խաչքարի քիվի կենտրոնում քանդակված է Հիսուս Քրիստոսը։ Քրիստոսի ոտքերի կողմերում քանդակված են 4 ավետարանիչները.
1. Մատթեոսը նույնացվում է մարդու հետ, որովհետև նրա Ավետարանը սկսվում է Քրիստոսի մարդեղության պատմությունով։
2. Մարկոսը ներկայացվում է առյուծի խորհրդանիշով, որովհետև իր Ավետարանի սկզբում առյուծի պես քաջաբար հայտարարում է, թե Հիսուս Աստծո Որդին է։
3. Ղուկասը նույնացվում է եզի հետ, որ զոհի խորհրդանիշն է, այն պատճառով, որ նրա Ավետարանը սկսվում է Զաքարիայի` տաճարում զոհի պատրաստության պաշտամունքի նկարագրությամբ։ Այս պատմությունն իր հերթին դիտվել է իբրև պատրաստություն Քրիստոսի զոհաբերության։
4. Հովհաննեսը ներկայացվում է արծվի խորհրդանիշով, որովհետև նա իր Ավետարանի սկզբում սավառնում է վեր` հայտարարելով Քրիստոսի աստվածությունը։
Խաչքարը ունի 5 տող վիմական արձանագրություն, որի համաձայն խաչքարը կանգնեցրել է Զոհրաբը, ի հիշատակ Աբաս Բեկի, ով Եսայի բեկի որդին էր ու Մելիք Շահնազարի թոռը։ Խաչքարը կանգնեցվել է 1641 թվականին։
Աբաս Բեկի անունով լեռը գտնվում է Վարդենիսի լեռնաշղթայում՝ Ալ լճերի և Մասրիկ գետի արևմտյան ակունքի (Սոնայի աղբյուրի) միջև։


== Տես նաև ==
Գեղարքունիքի մարզ


== Արտաքին հղումներ ==
Մեծ Մասրիկ բնակավայրը «GEOnet Names Server» կայքում։
World Gazeteer: Armenia(չաշխատող հղում) – World-Gazetteer.com
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Brady Kiesling, Rediscovering Armenia, p. 48, available online at the website of the Internet Archive:


== Ծանոթագրություններ ==
Օպոլոնսկոե (այլ կիրառումներ)

Օպոլոնսկոե, կարող է վերաբերել՝

Օպոլոնսկոե - գյուղ, Ուկրաինայի Չեռնիգովի մարզի Բախմաչի շրջանում
Օպոլոնսկոե - գյուղ, Ուկրաինայի Սումիի մարզի Սումիի շրջանում
Խաչուկիլ

Խաչուկիլ, գյուղ Արևմտյան Հայաստանում, Խարբերդի վիլայեթի Ակնի գավառակում։
Եղել է հին հայկական գյուղ։ Տեղի հայերը թուրքերից հալածվելով հարկադրաբար իսլամացել էին XVI–XVII դարերում։ Իսլամացած հայերի լեզվում, որ թուրքերենն էր, օգտագործվում էին ոչ քիչ թվով հայերեն բառեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սփիւռք (թերթ)

Սփիւռք, հայերեն գրական և հասարակական շաբաթաթերթ, պարբերական, հետագայում՝ ամսագիր, որը 1958 թվականից հրատարակվում է Լիբանանի մայրաքաղաք Բեյրութում։


== 1958-1989թթ. Գրական և ընդհանուր պարբերական ==
1958-1974թթ. - Սիմոն ՍիմոնյանԱռաջին անգամ թերթը տպագրվել է հայ արձակագիր Սիմոն Սիմոնյանի կողմից շաբաթական մեկ անգամ՝ տաբլոիդի ֆորմատով, ապա երկու շաբաթը մեկ անգամ պարբերությամբ։ Սկզբնապես ղեկավարվելով հայկական ավանդական քաղաքական կուսակցական գծերից հեռու անկախ գծով, այն հայալեզու նշանավոր հրատարակություն էր՝ գրական, պատմական, սոցիալական և գեղարվեստական լուսաբանումներով։ Սփըրքը նաև ուներ ընթերցողների և հեղինակների մեծ ցանց տարբեր երկրներից (այդ թվում՝ Հայկական Խորհրդային Սոցիալիստական Հանրապետության հեղինակներ, ինչպիսիք են Հովհաննես Շիրազը, Սիլվա Կապուտիկյանը, Գևորգ Գուբելյանը և այլք), ի լրումն հայկական սփյուռքի մեծ թվով գրողների և բանաստեղծների։ Ի թիվս մի քանի այլ հայկական ամսագրերի, ինչպիսիք են «Նայիրի», «Բագին», «Շիրակ» և այլն, «Սփիւռքը» 1950-ական, 1960-ական թվականներին և դրանից հետո էլ դարձավ հայ գրական և մտավոր կյանքի կիզակետը Մերձավոր Արևելքի տարածաշրջանում[2]։

1975-1989 - Գևորգ Աճեմյան11975 թվականին պարբերականի հրատարակությունը Սիմոն Սիմոնյանից անցել է Գևորգ Աճեմյանին, սակայն պահպանվել է պարբերականի գրական և գեղարվեստական ուղղվածությունը։ Գևորգ Աճեմյանը մինչև 1989 թվականը շարունակել է հրատարակել պարբերականը։
Գևորգ Աճեմյանի մահից հետո պարզվեց, որ նա Հակոբ Հակոբյանի հետ միասին ASALA-ի հիմնադիրներից մեկն էր (իսկական անունը ՝ Հարություն Թագուշյան)։


== 1990թ. - Հայկական ժողովրդական շարժման մարմին ==
1990 թվականին Աճեմյանը «Սփիւռք» պարբերականի արտոնագիրը փոխանցեց ձախակողմյան հայ ժողովրդական շարժմանը (որպես Լիբանանում Հայաստանի ազատագրության հայ գաղտնի բանակի (ԱՍԱԼԱ) քաղաքական խոսափող)։
Վերջինս փոխեց թերթի ընդհանուր ուղղվածությունը, և մեծ քանակությամբ նյութեր նվիրված էին քաղաքական հարցերին, հայկական հարցին և ազատագրական գաղափարախոսությանը։ Նոր սեփականատերերը նաև փոխեցին հրատարակության ձևաչափը՝ տաբլոիդային թերթից դարձնելով փոքր ձևաչափի ամսագիր և սկսեցին այն հրապարակել ամսական մեկ անգամ կամ ավելի քիչ հաճախականությամբ։
Ամսագրի քաղաքական կողմնորոշումը մեծ շեղում էր 1958-1990 թվականներին Սիմոնյանի և Աճեմյանի ղեկավարությամբ սկզբնական հրատարակության ավանդական գրական-գեղարվեստական ավանդույթից, և նոր Սփիւռք-ը համարվում է հայկական պատմական պարբերականից անկախ նոր հրատարակություն։
Ներկայումս Սփիւռքը ամենամյա պատկերազարդ ամսագիր է։


== Խմբագիրներ ==
Սիմոն Սիմոնյան (1958-1974)
Գևորգ Աճեմյան (1975-1989)
Հայկական ժողովրդական շարժում (1990-ից հետո)


== Ծանոթագրություններ ==
Գէորգ Եազճեան, Լիբանանահայ մամուլը 2002ին, Երևան, 2004, 47 էջ.99930-4-293-5
Կյուլասեմա

Կյուլասեմա (էստ․՝ Külasema), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էնտիզ

Էնտիզ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Ղազօվա դաշտի հարավային կողմում, Թարխալա-Թոկատ ճանապարհի վրա։ Գյուղից 22 կմ հարավ գտնվում էին Էնտիզ Մեծ և Էնտիզ Փոքր գյուղերը։


== Պատմություն ==
Գյուղը հանդիսանում էր մոտակա Էնտիզ Ներքին, Էնտիզ Վերին, Վարազ, Կյուրճի և Կեսերե գյուղերի կենտրոն։ Գյուղն ավերվել, իսկ հայ բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ


== Բնակչություն ==
XX դարի սկզբին ուներ մի քանի տասնյակ հայ և թուրք բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործությունն ու առևտուրն էր։


== Պատմամշակութային կառույցներ ==
Էնտիզն ուներ Ս. Փրկիչ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նաիլ Ումյարով

Նաիլ Ռենադովիչ Ումյարով (ռուս.՝ Наиль Ренадович Умяров, հունիսի 27, 2000(2000-06-27), Սիզրան, Սամարայի մարզ, Ռուսաստան), ռուս ֆուտբոլիստ, Մոսկվայի «Սպարտակի» և Ռուսաստանի երիտասարդական հավաքականի հենակետային կիսապաշտպան։


== Կենսագրություն ==


=== Ակումբային կարիերա ===
Սկսել է ֆուտբոլով զբաղվել 5 տարեկանում «Սիզրան-2003»-ի մանկական թիմում, առաջին մարզիչը եղել է Վիտալի Զախարովիչ Վեչկինը։ 2009 թվականից սովորել է Կոնոպլյովի անվան ֆուտբոլի ակադեմիայում (Տոլյատի), 2011 թվականից՝ «Չերտանովո» ակադեմիայում (Մոսկվա)։ 2017 թվականի օգոստոսի 3-ին նշել է նորամուտը «Չերտանովոյի» կազմում Ռուսաստանի ֆուտբոլի ֆեդերացիայի առաջնությունում «Դինամո-2»-ի դեմ տնային խաղում (Սանկտ Պետերբուրգ)։ 2017/18 մրցաշրջանում ՊՖԼ-ի առաջնությունում մասնակցել է 18 խաղի և օգնել թիմին դուրս գալ Ֆուտբոլի ազգային լիգա։ Ֆուտբոլի Ռուսաստանի առաջին դիվիզիոնի 2018/2019 առաջնության աշնանային հատվածում մասնակցել է 20 խաղի և դարձել 2 գոլի հեղինակ։
2019 թվականի հունվարի 4-ին թիմակից Մաքսիմ Գլուշենկովի հետ տեղափոխվել է Մոսկվայի «Սպարտակ»։ 2019 թվականի մարտի 11-ին նշել է նորամուտը «Սպարտակ-2» ֆարմ-ակումբում  պետերբուրգյան «Զենիթ-2»-ի դեմ Ռուսաստանի առաջին դիվիզիոնի առաջնության խաղում (1:1)՝ խաղադաշտ դուրս գալով մեկնարկային կազմում։ 2019 թվականի մարտի 17-ին նշել է նորամուտը «Սպարտակի» հիմնական կազմում «Զենիթի» դեմ ՌՊԼ-ի խաղում (1:1)՝ հանդիպման 85-րդ րոպեին փոխարինելով Դենիս Գլուշակովին։
2019 թվականի դեկտեմբերի 3-ին Ումյարովը հաղթող է ճանաչվել «Առաջին քայլ» մրցանակի քվեարկությամբ և ճանաչվել է Ռուսաստանի Պրեմիեր լիգայի 2019 թվականի լավագույն նորեկ։


=== Կարիերա հավաքականում ===
2017 թվականից հանդես է եկել Ռուսաստանի մինչև 17 և մինչև 18 տարեկանների հավաքականներում։ Եղել է Ռուսաստանի մինչև 19 տարեկանների հավաքականի ավագ։
2019 թվականի օգոստոսին առաջին անգամ հրավիրվել է Ռուսաստանի երիտասարդական հավաքական՝ մասնակցելու Եվրոպայի 2021 թվականի առաջնության ընտրական մրցաշարի հանդիպումներին։ 2019 թվականի սեպտեմբերի 6-ին նշել է նորամուտը Սերբիայի հավաքականի դեմ տնային խաղում (1:0)։ 2019 թվականի նոյեմբերի 15-ին Ռուսաստանի երիտասարդական հավաքականի կազմում խփել է առաջին գոլ Լատվիայի երիտասարդական հավաքականի դեմ Եվրոպայի առաջնության ընտրական խաղում (2։ 0)։ 2021 թվականի մարտին մասնակցել է Եվրոպայի 2021 թվականի երիտասարդական առաջնությանը, որտեղ մասնակցել է խմբային փուլի բոլոր երեք խաղերին Իսլանդիայի (4։ 1), Ֆրանսիայի (0։ 2) և Դանիայի (0։ 3 երիտասարդական հավաքականների հետ։


== Ձեռքբերումներ ==


=== Թիմային ===
 «Չերտանովո»

2017/18 («Արևմուտք» գոտի)


=== Անձնական ===
Ռուսաստանի Պրեմիեր լիգայի լավագույն նորամուտ - 2019 («Առաջին քայլ» ազգային մրցանակ)


== Վիճակագրություն ==


=== Ակումբ ===
2021 թվականի ապրիլի 18-ի դրությամբ


== Ծանոթագրություններ ==


== Արտաքին հղումներ ==
Ռուսաստանի ֆուտբոլային միության (ՌՖՄ) կայքում)
Մ.թ.ա. 72


== Դեպքեր ==
Հռոմեացիները Լյուցիոս Լուկուլլոսի գլխավորությամբ ներխուժում են Պոնտոսի թագավորություն և գրավում թագավորության մի մասը։
Լյուցիոս Լուկուլլոսը պարտության է մատնում Միհրդատ VI Եվպատորին Կաբիրայի ճակատամարտում, որն էլ փախչելով Պոնտոսից ուղևորվում է Հայաստան ՝ Տիգրան Մեծի մոտ։
Սպարտակի ապստամբությունը դեպի հյուսիս։


== Ծնունդներ ==


== Մահեր ==
Կրիկս, Սպարտակի ապստամբության ժամանակ ստրուկների ղեկավարներից։
Քվինտոս Սերտորիոս,, հռոմեական զորավար։
Բալթիկայի կրտսեր նավաստիներին (հուշարձան)

«Բալթիկայի կրտսեր նավաստիներին» (ռուս.՝ Памятник «Юнгам Балтики»), հուշարձան Ռուսաստանի Սանկտ Պետերբուրգ քաղաքի Վասիլեոստրովսկի շրջանում։ Այն տեղադրվել է 1999 թվականի մայիսի 24-ին` նույնանուն հրապարակում։ Հուշարձանի նախագիծը մշակվել և իրականացվել Կարմիր դրոշի կրկնակի շքանշանակիր Բալթիական նավատորմի վետերան կրտսեր նավաստիների միության ուժերով։


== Նկարագրություն ==
Հուշարձանի գրանիտե պատվանդանին, որի վրա փորագրված են «Բալթիկայի կրտսեր նավաստիներին» մակագրությունը և «1941» ու «1945» թվականները, նստած է պատանի նավաստին։ Քանդակը ձուլված է բրոնզից, իսկ պատվանդանը պատրաստված է մոխրագույն գրանիտից։ Քանդակագործն է Լ. Յ. Էյդլինը, ճարտարապետը` Վ. Լ. Սպիրիդոնովը, նկարիչները` Վ. Գ. Պասարարը և Ի. Գ. Ուրալովը։
Հուշարձանի բարձրությունը 150 սմ է, քանդակը ձուլվել է Մոսկվայի «Սկուլպտուրա» կոմբինատում։


== Պատմություն ==
«Բալթիկայի կրտսեր նավաստիներին» հուշարձանի բացումը տեղի է ունեցել 1999 թվականի մայիսի 24-ին` Բալթիկայի կրտսեր նավաստիների հրապարակում։ Նվիրված է Հայրենական մեծ պատերազմին մասնակցած Բալթյան կրտսեր նավաստիների հիշատակին։ 1942 թվականից սկսած Բալթյան նավատորմում կազմակերպվել են կրտսեր նավաստիների վաշտեր, որտեղ շուրջ 2000 պատանիներ ուսումնասիրել են ռազմական արվեստ, այնուհետև մասնակցել են մարտական գործողություններին, իսկ խաղաղ պայմաններում նավարկուղիները մաքրել են ականներից և խորտակված ռումբերից։
Հուշարձանի հասցեն` Վասիլևսկի կղզի, Բալթիկայի կրտսեր նավաստիների հրապարակ։


== Ծանոթագրություններ ==


== Գրականություն ==
Пирютко Ю. Между Ленинградом и Петербургом: памятники на исходе столетия (1986—1999) // Невский архив. — СПб. : Изд-во Чернышова, 1999. — Вып. 4. — C. 469
Памятники Санкт-Петербурга: справочник. — СПб. : Артбюро, 2002. — С. 102
Починюк О. Памятник юнгам // Красная звезда. — 1999. — 15 июня;
Золотоносов М. Бронзовый век: иллюстрированный каталог памятников, памятных знаков, городской и декоративной скульптуры Ленинграда — Петербурга, 1985—2003 гг.
Գավրիլովցի (այլ կիրառումներ)

Գավրիլովցի, կարող է վերաբերել՝

Գավրիլովցի - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Գավրիլովցի - գյուղ, Ուկրաինայի Չեռնովցիի մարզի Կիցմանի շրջանում
Ֆիլևսկու տուն (Տագանրոգ)

Ֆիլևսկու տուն (ռուս.՝ Дом Филевского), մեկուկեսհարկանի շինություն Ռուսաստանի Ռոստովի մարզի Տագանրոգ քաղաքում։ Մշակութային ժառանգության տարածաշրջանային նշանակության օբյեկտ է (որոշում թիվ 301, 18.11.1992 թվական)։
Հասցե՝ ք. Տագանրոգ, Հունական փողոց, 78։


== Պատմություն ==
Ռուսաստանի Ռոստովի մարզի Տագանրոգ քաղաքի Հունական փողոց, 78 հասցեի մեկուկեսհարկանի շենքը կառուցվել է 1866 թվականին։ Տունը կառուցվել է ատամնաբույժ Գրիգորի Ալեքսանդրովիչ Վալտերի միջոցներով։ Նրա խնդրանքով կազմվել է Հունական փողոց, 64 (այժմ` 78) շենքի նախագիծը։ Կառուցված տանը Վալտերների ընտանիքն ապրել է ոչ երկար և լքել է այն՝ չսպասելով շինարարության ավարտին։ 1870-ական թվականների սկզբին տան սեփականատերեր են դարձել վաճառական Ցիսարենկոյի ժառանգները, այնուհետև այնտեղ ապրել է երկաթուղիների տեսուչ Նիկոլայ Յուլիանովիչ Մայերը, որը հայտնի էր նկարների մեծ հավաքածուով։ Նրա հայրը եղել է նկարչության ուսուցիչ Մարիինյան օրիորդաց վարժարանում։ Նա նաև աշխատել է որպես տեխնիկական գծագրության ուսուցիչ քառամյա ուսումնարանում։
1870-ական թվականների կեսերին տնատիրությունն անցել է Գոբյատոների ազնվական ընտանիքին։ Ռուսական բանակի գեներալ-լեյտենանտ, ականանետի գյուտարար Լեոնիդ Նիկոլաևիչ Գոբյատոյի հորը՝ պաշտոնյա Նիկոլայ Գոբյատոյին, շենքը պատկանել է 1874-1886 թվականներին։
Այնուհետև տունը գնել է ինժեներ տեխնոլոգ Ալեքսանդր Բոգդանովիչ Նենտցելը (1890-1898), ապա՝ պետական խորհրդականի կին Վերա Մատվեևնա Ֆիլևսկայան (1906-1915)։
Այս տանն ապրել է նաև Տագանրոգի պատվավոր բնակիչ Պավել Պետրովիչ Ֆիլևսկին։ Նա եղել է Մարիինյան վարժարանի պատմության և աշխարհագրության ուսուցիչ, Տագանրոգ քաղաքի պատմաբան, քաղաքի 200-ամյակի առթիվ թողարկված «Տագանրոգ քաղաքի պատմությունը» գրքի հեղինակը։


== Ճարտարապետություն ==
Շենքի ճակատի ժամանակակից ձևավորումը տարբերվում է ճարտարապետի նախագծածից։
Հորիզոնական ուղղությամբ յոթ պատուհաններով մեկուկեսհարկանի տունը կառուցվել է վաղ կլասիցիզմի ոճով։ Շենքի մուտքը նրա ձախ կողմում է։ Դեկորատիվ ճաղերով և սյուներով մետաղե դարպասով մուտքը դեպի բակ գտնվում է աջից։
Երկրորդ հարկի պատուհանների վերևում զարդաքիվեր են։ Տանիքին տեղադրված են անտեֆիքսներ։
Տունը պատմության և մշակույթի տարածաշրջանային նշանակության հուշարձան է։


== Գրականություն ==
Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0


== Արտաքին հղումներ ==
Таганрог, ул. Греческая, 78 Archived 2017-03-01 at the Wayback Machine.


== Ծանոթագրություններ ==
Լատվիայի ֆուտբոլի ազգային հավաքական

Լատվիայի ֆուտբոլի ազգային հավաքականը ներկայացնում է Լատվիան՝ ընկերական խաղերում և այլ պաշտոնական հանդիպումներում։ Նա վերահսկվում է Լատվիայի Ֆուտբոլի Ֆեդերացիայի կողմից։
Լատվիան իր առաջին պաշտոնական հանդիպումը անցկացրել է ընդդեմ Էստոնիայի հավաքականի։ Այդ խաում գրանցվում է ժ, ոչ ոքի՝ 1-1։ Լատվիան ինչպես և մյուս հավաքականները ունեցել են խոշոր նվաճումներ և անկումներ։ Ամենախոշոր նվաճումը 1935 թվականի 6-1 հաղթանակն էր Լիտվայի նկատմամբ։ Ամենածանր պարտությունը նա կրել է Շվեդների կողմից։ Հանդիպումը անցկացվել է Շվեդիայի Ստոքհոլմ քաղաքում։ Շվեդները ունեին 12 գնդակի առավելություն։


== Ծանոթագրություններ ==

ՈՒԵՖԱ-ի կայքէջում
TeamXbox

TeamXbox, վեբ կայք, նվիրված Xbox և Xbox 360 խաղային համակարգերի համար նախատեսված համակարգչային խաղերին։ Կայքում տեղադրվող նյութերի մեծ մասը նվիրված է Xbox և Xbox 360 խաղային համակարգերին, սակայն կայքում հազվադեպ տեղադրվում են նյութեր նաև այլ խաղային համակարգերի մասին։ 


== Պատմություն ==
TeamXbox-ը հիմնադրվել է 2000 թվականին Բրենթ Սոբոլեսկի և Սթիվ Բարտոնի կողմից։ 2001 թվականին Բարտոնը, Սոբոլսկին և Սոլ Նաջիմին MSXbox-ից, կնքեցինք պայմանագիր, ըստ, որի TeamXbox-ը և MSXbox ֆորումը միավորեցին, դառնալով մեկ ընդհանուր կայք և պահպանելով TeamXbox անվանումը։ Արդյունքում TeamXbox-ը դարձավ ամենախոշոր կայքը նվիրված Xbox խաղային համակարգին։ 
2003 թվականի հոկտեմբերի 21-ին IGN Entertainment ընկերությունը հայտարարեց TeamXbox-ի գնման մասին։ Չնայած այդ հանգամանքին, TeamXbox-ը պահպանեց իր վեբ հասցեն, թեմատիկան և աշխատակիցներին։ Գործարքի ժամանակ կայքն ամեն ամիս ուներ ավելի քան կես միլլոն այցելու։
2007 թվականի դեկտեմբերի վերջին TeamXbox-ի աշխատակիցը հաղորդեն, որ շնորհիվ իր ներքին աղբյուրների պատրաստ է հաստատել, որ Microsoft ընկերությունը աշխատանքներ է կատարում Xbox 360-ի համար նախատեսված նոր խաղային վահանակի վրա։ Արդյունքում, մի քանի տարի անց, պարզ դարձավ, որ այդ խաղայաին վահանակը՝ շարժի ճանաչման՝ Kinect համակարգն է։ 
2009 թվականի հուլիսին տարածվեց տեղեկություն Xbox-ի նոր խաղային համակարգի մասին։ TeamXbox-ը տրամադրեց էքսկյուզիվ, ոչ պաշտոնական տեղեկություն, որ նոր մոդելը ունակ է ցուցադրել պատկերները ստերեոսկոպիկ ռեժիմով։ 
2010 թվականի հուլիսին համացանցում հայտնվեց ոչ պաշտոնական տեղեկություն, ըստ որի Microsoft ընկերությունը հնարավոր է հրաժարվի «Xbox» բրենդից։ Այս տեղեկությունների համար աղբյուր հանդիսացավ FOX Interactive Media-ն, որը հայտարարեց, վերջին փոփոխությունների հետ կապված հնարավոր է փակվի նաև TeamXbox կայքը, իսկ Xbox բրենդին վերաբերվող ողւ նորությունները կտեղափոխվեն IGN.com կայքի առանձին բաժին։ Շնորհիվ այս նորության պարզ դարձավ, որ 2010 թվականի մարտին TeamXbox-ին աշխատակազմը ենթարկվել էր կրճատման։ 
2012 թվականի հունվարին պարզ դարձավ, որ կապված ֆինանսական բարդությունների հետ IGN-ը ստիպված է եղել կրճատել Voodoo Extreme 3D և TeamXbox կայքերի աշխատակիցների բյուջեն։ 


== Ծանոթագրություններ ==


== Արտաքին հղումներ ==
{{{1}}} TeamXbox. պաշտոնական կայք
Հովիկ Խալիկյան

Հովիկ Խալիկյան (հուլիսի 6, 1955(1955-07-06)), խորհրդային և հայ շախմատիստ, ԽՍՀՄ սպորտի վարպետ (1977), ՖԻԴԵ-ի վարպետ։
Հայկական ԽՍՀ հավաքականի կազմում մասնակցել է 1972 թվականի համամիութենական օլիմպիադային, 1975 թվականի և 1979 թվականի ԽՍՀՄ ժողովուրդների սպարտակիադայի մասնակից։
Հայաստանի շախմատի ֆեդերացիայի փոխնախագահ։
Նա Տիգրան Պետրոսյանի շախմատի տանը աշխատել է որպես մարզիչ։ Ուսանողների թվում է գրոսմայստեր Էլինա Դանիելյանը։


== Սպորտային արդյունքներ ==


== Վարկանիշի փոփոխության գրաֆիկ ==


== Ծանոթագրություններ ==